ddrg/super_eurlex huggingface dataset:
KOMMISSIONENS FORORDNING (EF) Nr. 1337/95 af 13. juni 1995 om ændring af forordning (EØF) nr. 3901/92 om gennemførelsesbestemmelser for prolongationsstøtte for visse fiskerivarer (Tekst af betydning for EØS)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3759/92 af 17. december 1992 om den fælles markedsordning for fiskerivarer og akvakulturprodukter (1), senest ændret ved forordning (EF) nr. 3318/94 (2), særlig artikel 14, stk. 5, og

ud fra følgende betragtninger:

Som følge af udvidelsen af Det Europæiske Fællesskab vedrører en af ændringerne af forordning (EØF) nr. 3759/92, i det følgende benævnt »grundforordningen«, indførelsen af et nyt produkt, der kan omfattes af intervention som fastsat i den fælles markedsordning for fiskerivarer;

de fælles handelsnormer for det nye produkt er fastsat i Rådets forordning (EF) nr. 1300/95 (3);

Kommissionens forordning (EØF) nr. 3901/92 (4), senest ændret ved forordning (EF) nr. 3515/93 (5), bør derfor ændres for deri at optage det nye produkt og de tilhørende kategorier, der kan afsættes efter oplagring;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -

UDSTEDT FØLGENDE FORORDNING:

Artikel 1

Bilag I til forordning (EØF) nr. 3901/92 affattes som angivet i bilaget til nærværende forordning.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 13. juni 1995.

På Kommissionens vegne

Emma BONINO

Medlem af Kommissionen

(1) EFT nr. L 388 af 31. 12. 1992, s. 1.

(2) EFT nr. L 350 af 31. 12. 1994, s. 15.

(3) EFT nr. L 126 af 6. 6. 1995, s. 3.

(4) EFT nr. L 392 af 31. 12. 1992, s. 29.

(5) EFT nr. L 320 af 22. 12. 1993, s. 8.

BILAG

»BILAG I

>TABELPOSITION>
KOMMISSIONENS FORORDNING (EF) Nr. 1335/95 af 13. juni 1995 om ændring af forordning (EF) nr. 1897/94 om gennemførelsesbestemmelser til Rådets forordning (EF) nr. 774/94, for så vidt angår importlicenser for klid og andre restprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 774/94 af 29. marts 1994 om åbning og forvaltning af en række EF-toldkontingenter for oksekød af høj kvalitet, svinekød, fjerkrækød, hvede og blandsæd af hvede og rug samt klid og andre restprodukter (1), særlig artikel 7, litra c), og

ud fra følgende betragtninger:

Ved Kommissonens forordning (EF) nr. 1897/94 (2) blev der fastsat gennemførelsesbestemmelser til Rådets forordning (EF) nr. 774/94, for så vidt angår importlicenser for klid og andre restprodukter, iværksættelsen af Uruguay-rundens landbrugsaftale indebærer betydelige ændringer af importordningen; ovennævnte gennemførelsesbestemmelser bør derfor ændres i overensstemmelse hermed;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Artikel 4, sjette led, i forordning (EF) nr. 1897/94 affattes således:

»- rubrik 24 skal indeholde en af følgende angivelser:

- "Derecho del arancel aduanero común reducido. Contingente abierto por el Reglamento (CE) n° 774/94 del Consejo",

- »Nedsat sats i den fælles toldtarif. Kontingent åbnet i henhold til Rådets forordning (EF) nr. 774/94«,

- 'Verringerter Satz des Gemeinsamen Zolltarifs. Mit der Verordnung (EG) Nr. 774/94 des Rates eröffnetes Kontingent',

- "ÌåéùìÝíïò äáóìüò ôïõ êïéíïý äáóìïëïãßïõ. ¶íïéãìá ðïóüóôùóçò áðü ôïí êáíïíéóìü (ÅÊ) áñéè. 774/94 ôïõ Óõìâïõëßïõ",

- "Common Customs Tariff duty reduced. Quota opened by Council Regulation (EC) No 774/94",

- "Droit du tarif douanier commun réduit. Contingent ouvert par le règlement (CE) n° 774/94 du Conseil",

- "Dazio della tariffa doganale comune ridotto. Contingente indetto dal regolamento (CE) n. 774/94 del Consiglio",

- "Verlaagd recht van het gemeenschappelijk douanetarief. Contingent geopend bij Verordening (EG) nr. 774/94 van de Raad",

- "Direito da Pauta Aduaneira Comum reduzido. Contingente aberto pelo Regulamento (CE) nº 774/94 do Conselho",

- `Alennettu yhteisen tullitariffin tulli. Kiintiö avattu neuvoston asetuksella (EY) N:o 774/94`,

- `Reducerad gemensam tulltaxa. Kvot öppnad genom rådets förordning (EG) nr 774/94`«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den gælder fra den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 13. juni 1995.

På Kommissionens vegne

Franz FISCHLER

Medlem af Kommissionen

(1) EFT nr. L 91 af 8. 4. 1994, s. 1.

(2) EFT nr. L 194 af 29. 7. 1994, s. 4.
KOMMISSIONENS FORORDNING (EF) Nr. 1333/95 af 13. juni 1995 om ændring af forordning (EF) nr. 1021/94 om en særlig løbende licitation med henblik på fastsættelse af en eksportafgift og/eller eksportrestitution for hvidt sukker

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1785/81 af 30. juni 1981 om den fælles markedsordning for sukker (1), senest ændret ved forordning (EF) nr. 1101/95 (2), særlig artikel 13, stk. 2, artikel 18, stk. 5, og artikel 19, stk. 4 og 7,

under henvisning til Rådets forordning (EØF) nr. 608/72 af 23. marts 1972 om de regler, der skal anvendes inden for sukkersektoren i tilfælde af betydelig prisstigning på verdensmarkedet (3), særlig artikel 1, stk. 1, og

ud fra følgende betragtninger:

Det er fare for, at udviklingen i de eksportforpligtelser, som er indgået i medfør af Kommissionens forordning (EF) nr. 1021/94 af 29. april 1994 om en særlig løbende licitation med henblik på fastsættelse af en eksportafgift og/eller eksportrestitution for hvidt sukker (4), ændret ved forordning (EF) nr. 820/95 (5), for produktionsåret 1994/95, ikke gør det muligt at sikre en rettidig afsætning af produktionsårets overskud i perioden indtil den 28. juni 1995, der er fastsat som sidste frist for licitationen; fristen bør derfor udskydes til den 26. juli 1995;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -

UDSTEDT FØLGENDE FORORDNING:

Artikel 1

I artikel 1, stk. 2, i forordning (EF) nr. 1021/94 ændres »28. juni 1995« til »26. juli 1995«.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 13. juni 1995.

På Kommissionens vegne

Franz FISCHLER

Medlem af Kommissionen

(1) EFT nr. L 177 af 1. 7. 1981, s. 4.

(2) EFT nr. L 110 af 17. 5. 1995, s. 1.

(3) EFT nr. L 75 af 28. 3. 1972, s. 5.

(4) EFT nr. L 112 af 3. 5. 1994, s. 13.

(5) EFT nr. L 83 af 13. 4. 1995, s. 1.
KOMMISSIONENS FORORDNING (EF) Nr. 1444/95 af 26. juni 1995 om fastsættelse af den minimumspris, der skal betales producenter for tørrede blommer, samt af producentstøtten for svesker i produktionsåret 1995/96

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 426/86 af 24. februar 1986 om den fælles markedsordning for produkter forarbejdet på basis af frugt og grøntsager (1), senest ændret ved Kommissionens forordning (EF) nr. 1032/95 (2), særlig artikel 4, stk. 4, og artikel 5, stk. 5, og

ud fra følgende betragtninger:

Rådets forordning (EØF) nr. 1206/90 (3), ændret ved forordning (EØF) nr. 2202/90 (4), indeholder de almindelige bestemmelser for producentstøtteordningen i sektoren for forarbejdede frugter og grøntsager;

i henhold til artikel 4, stk. 1, i forordning (EØF) nr. 426/86 fastsættes den minimumspris, der skal betales producenten, på grundlag af størrelsen af den minimumspris, der gjaldt i det foregående produktionsår, udviklingen i basispriserne i sektoren for frugt og grøntsager og nødvendigheden af at sikre normal afsætning af det friske produkt til de forskellige anvendelsesformål, herunder forsyning af forarbejdningsindustrien;

artikel 5 i forordning (EØF) nr. 426/86 indeholder kriterierne for fastsættelse af producentstøtten; der tages især hensyn til støtten for det foregående produktionsår justeret efter ændringer i den minimumspris, der skal betales producenten, og forskellen mellem råvareprisen i Fællesskabet og råvareprisen i de vigtigste konkurrerende tredjelande;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Produkter Forarbejdet på Basis af Frugt og Grøntsager -

UDSTEDT FØLGENDE FORORDNING:

Artikel 1

I produktionsåret 1995/96 fastsættes:

a) den i artikel 4 i forordning (EØF) nr. 426/86 nævnte minimumspris, der skal betales producenten for tørrede enteblommer, og

b) den i artikel 5 i samme forordning omhandlede producentstøtte for svesker til konsum

som anført i bilaget.

Artikel 2

Såfremt forarbejdning ikke finder sted i den medlemsstat, hvor produkterne blev dyrket, fører denne medlemsstat over for den medlemsstat, som udbetaler producentstøtten, bevis for, at producenten har modtaget minimumsprisen.

Artikel 3

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. juni 1995.

På Kommissionens vegne

Franz FISCHLER

Medlem af Kommissionen

(1) EFT nr. L 49 af 27. 2. 1986, s. 1.

(2) EFT nr. L 105 af 9. 5. 1995, s. 3.

(3) EFT nr. L 119 af 11. 5. 1990, s. 74.

(4) EFT nr. L 201 af 31. 7. 1990, s. 4.

BILAG

Den minimumspris, der skal betales producenten

>TABELPOSITION>

Producentstøtte

>TABELPOSITION>
KOMMISSIONENS FORORDNING (EF) Nr. 1447/95 af 26. juni 1995 om ophævelse af forordning (EØF) nr. 3944/87 og forordning (EØF) nr. 209/88 vedrørende svinekødssektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 10, stk. 4, og artikel 13, stk. 5, og

ud fra følgende betragtninger:

Ved Kommissionens forordning (EØF) nr. 3944/87 af 21. december 1987 om fastsættelse af koefficienter for beregning af importafgifter for svinekødsprodukter (3), ændret ved forordning (EØF) nr. 2242/91 (4), er det fastsat, hvilke koefficienter der skal anvendes ved beregning af importafgifterne på svinekødsprodukter;

ved Kommissionens forordning (EØF) nr. 209/88 af 26. januar 1988 om fastsættelse af tillægsbeløb ved indførsel af svinekød fra tredjelande (5), senest ændret ved forordning (EØF) nr. 3821/92 (6), er der fastsat bestemmelser om ordningen for tillægsbeløb ved indførsler, hvor tilbudsprisen franko grænse ligger under sluseprisen;

som følge af den landbrugsaftale, som er indgået under de multilaterale handelsforhandlinger i Uruguay-rundens regi, ophører ordningen med importafgifter og tillægsbeløb for svinekød den 1. juli 1995;

forordning (EØF) nr. 3944/87 og forordning (EØF) nr. 209/88 bør derfor ophæves;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

Forordning (EØF) nr. 3944/87 ophæves.

Artikel 2

Forordning (EØF) nr. 209/88 ophæves.

Artikel 3

Denne forordning træder i kraft den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. juni 1995.

På Kommissionens vegne

Franz FISCHLER

Medlem af Kommissionen

(1) EFT nr. L 282 af 1. 11. 1975, s. 1.

(2) EFT nr. L 349 af 31. 12. 1994, s. 105.

(3) EFT nr. L 373 af 31. 12. 1987, s. 25.

(4) EFT nr. L 204 af 27. 7. 1991, s. 21.

(5) EFT nr. L 21 af 27. 1. 1988, s. 5.

(6) EFT nr. L 387 af 31. 12. 1992, s. 24.
KOMMISSIONENS FORORDNING (EF) Nr. 1448/95 af 26. juni 1995 om ændring af forordning (EØF) nr. 2123/89 om fortegnelse over de repræsentative markeder for svinekød inden for Fællesskabet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 4, stk. 6, og

ud fra følgende betragtninger:

Fortegnelsen over de repræsentative markeder for svinekød inden for Fællesskabet er fastlagt ved Kommissionens forordning (EØF) nr. 2123/89 (3), senest ændret ved forordning (EF) nr. 3236/94 (4);

der er sket ændringer i de repræsentative markeder i Irland og Sverige; det er derfor nødvendigt at ændre fortegnelsen over de repræsentative markeder for svinekød inden for Fællesskabet, som er fastsat i bilaget til forordning (EØF) nr. 2123/89;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

Der foretages følgende ændringer i bilaget til forordning (EØF) nr. 2123/89;

1) Nummer 7 affattes således:

»7. Samtlige følgende markeder: Cavan, Rooskey, Waterford, Tralee, Mitchelstown«.

2) Nummer 15 affattes således:

»15. Samtlige følgende markeder: Helsingborg, Vara, Trelleborg, Skövde, Skara, Kalmar, Umeå, Kävlinge«.

Artikel 2

Denne forordning træder i kraft den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. juni 1995.

På Kommissionens vegne

Franz FISCHLER

Medlem af Kommissionen

(1) EFT nr. L 282 af 1. 11. 1975, s. 1.

(2) EFT nr. L 349 af 31. 12. 1994, s. 105.

(3) EFT nr. L 203 af 15. 7. 1989, s. 23.

(4) EFT nr. L 338 af 28. 12. 1994, s. 18.
KOMMISSIONENS FORORDNING (EF) Nr. 1449/95 af 26. juni 1995 om fastsættelse af de vejningskoefficienter, der skal anvendes ved beregning af prisen på Fællesskabets marked på slagtede svin, og om ophævelse af forordning (EF) nr. 3221/94

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 4, stk. 6, og

ud fra følgende betragtninger:

Den pris på Fællesskabets marked på slagtede svin, som er omhandlet i artikel 4, stk. 2, i forordning (EØF) nr. 2759/75, skal fastsættes ved, at de priser, der er konstateret i hver medlemsstat, afvejes med koefficienter, der udtrykker den relative betydning af svinebestanden i hver medlemsstat; disse koefficienter bør bestemmes på grundlag af den svinebestand, der optælles hvert år i begyndelsen af december i overensstemmelse med Rådets direktiv 93/23/EØF af 1. juni 1993 om undersøgelser, som medlemsstaterne skal foretage vedrørende svineproduktionen (3);

der bør på grundlag af resultaterne af tællingen i december 1994 foretages en tilpasning af de vægtkoefficienter, der er fastsat ved Kommissionens forordning (EF) nr. 3221/94 (4);

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

De vejningskoefficienter, der er omhandlet i artikel 4, stk. 2, i forordning (EØF) nr. 2759/75, fastsættes som anført i bilaget til denne forordning.

Artikel 2

Forordning (EF) nr. 3221/94 ophæves.

Artikel 3

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. juni 1995.

På Kommissionens vegne

Franz FISCHLER

Medlem af Kommissionen

(1) EFT nr. L 282 af 1. 11. 1975, s. 1.

(2) EFT nr. L 349 af 31. 12. 1994, s. 105.

(3) EFT nr. L 149 af 21. 6. 1993, s. 1.

(4) EFT nr. L 337 af 24. 12. 1994, s. 63.

BILAG

Vejningskoefficienter, der skal anvendes ved beregning af prisen på Fællesskabets marked på slagtede svin

>TABELPOSITION>
RÅDETS FORORDNING (EF) Nr. 1416/95 af 19. juni 1995 om visse indrømmelser i form af EF-toldkontingenter i 1995 for visse forarbejdede landbrugsprodukter

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til akten vedrørende Østrigs, Finlands og Sveriges tiltrædelse,

under henvisning til forslag fra Kommissionen, og

ud fra følgende betragtninger:

I forbindelse med præferenceaftalerne mellem Det Europæiske Fællesskab på den ene side og Schweiz og Norge på den anden side blev der ydet disse lande indrømmelser for visse forarbejdede landbrugsprodukter;

som følge af Østrigs, Finlands og Sveriges tiltrædelse bør nævnte indrømmelser tilpasses bl.a. under hensyn til de handlingsordninger for forarbejdede landbrugsprodukter, der bestod mellem Østrig, Finland og Sverige på den ene side og Schweiz og Norge på den anden side;

der er derfor forhandlinger i gang med nævnte tredjelande med henblik på indgåelse af tillægsprotokoller til ovennævnte aftaler;

på grund af for korte frister kunne disse tillægsprotokoller dog ikke træde i kraft den 1. januar 1995; under disse forhold er Fællesskabet ifølge artikel 76, 102 og 128 i tiltrædelsesakten af 1994 nødt til at vedtage de nødvendige foranstaltninger for at afhjælpe denne situation; disse foranstaltninger skal have form af autonome EF-toldkontingenter, der svarer til de bundne præferencetoldindrømmelser, som Østrig, Finland og Sverige anvendte -

UDSTEDT FØLGENDE FORORDNING:

Artikel 1

1. Fra den 1. januar til den 31. december 1995 skal de i bilag I til nærværende forordning nævnte produkter med oprindelse i Schweiz underlægges de toldkontingenter, der er fastsat i samme bilag.

2. Fra den 1. januar til den 31. december 1995 skal de i bilag II til nærværende forordning nævnte produkter med oprindelse i Norge underlægges de toldkontingenter, der er fastsat i samme bilag.

Artikel 2

De i artikel 1 nævnte toldkontingenter administreres af Kommissionen i overensstemmelse med artikel 4 i forordning (EF) nr. 3238/94 (1).

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 19. juni 1995.

På Rådets vegne

A. MADELIN

Formand

(1) EFT nr. L 338 af 28. 12. 1994, s. 30.

BILAG I

PRÆFERENCETOLDKONTINGENTER FOR 1995

SCHWEIZ

>TABELPOSITION>

BILAG II

PRÆFERENCETOLDKONTINGENTER FOR 1995

NORGE

>TABELPOSITION>
KOMMISSIONENS FORORDNING (EF) Nr. 1419/95 af 23. juni 1995 om ændring af forordning (EF) nr. 437/95 om gennemførelsesbestemmelser vedrørende en særlig restitution for udførsel af fjerkrækød til visse tredjelande

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød (1), senest ændret ved akten vedrørende Østrigs, Finlands og Sveriges tiltrædelse og forordning (EF) nr. 3290/94 (2), særlig artikel 9, stk. 3,

under henvisning til Rådets forordning (EØF) nr. 2779/75 af 29. oktober 1975 om almindelige regler for ydelse af eksportrestitutioner for fjerkrækød og kriterierne for fastsættelse af restitutionsbeløbet (3), særlig artikel 7, stk. 3, og

ud fra følgende betragtninger:

Ved Kommissionens forordning (EF) nr. 437/95 (4), ændret ved forordning (EF) nr. 973/95 (5), er der fastsat bestemmelser vedrørende en særlig restitution for udførsel af fjerkrækød til visse tredjelande;

de licenser, der udstedes i henhold til forordning (EF) nr. 437/95, er underkastet bestemmelserne i Kommissionens forordning (EF) nr. 1521/94 af 29. juni 1994 om begrænsning af gyldighedsperioden for eksportlicenser med eller uden forudfastsættelse af eksportrestitution (6); for at lette afsætningen af de resterende mængder bør de erhvervsdrivendes adgang til den ordning, der er fastsat i forordning (EF) nr. 437/95, gøres smidigere;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fjerkrækød og Æg -

UDSTEDT FØLGENDE FORORDNING:

Artikel 1

I artikel 1, stk. 1, i forordning (EF) nr. 437/95 foretages følgende ændringer:

1) litra a) affattes således:

»a) produkterne skal udføres med henblik på forbrug i Rusland, Aserbajdsjan, Armenien, Georgien, Tadsjikistan, Usbekistan, Albanien, Angola eller Iran«

2) litra c) udgår.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. juni 1995.

På Kommissionens vegne

Franz FISCHLER

Medlem af Kommissionen

(1) EFT nr. L 282 af 1. 11. 1975, s. 77.

(2) EFT nr. L 349 af 31. 12. 1994, s. 105.

(3) EFT nr. L 282 af 1. 11. 1975, s. 90.

(4) EFT nr. L 45 af 1. 3. 1995, s. 30.

(5) EFT nr. L 97 af 29. 4. 1995, s. 65.

(6) EFT nr. L 162 af 30. 6. 1994, s. 47.